Jogom a szó
Jogom a szó, hát nem adom alább.
Magam képére ragozom
a létet, mely míg otthonom,
egész vagyok, mint a galaktikák.

Jogom a szó, szótáram én magam
vagyok. Ingem alatt igék
dobognak, s tudom a nevét
mindeneknek, amiknek célja van.

Jogom a szó, mint jogom a világ.
Jelenidőm szótagjaim.
Jövőm se több, egy tiszta rím,
magányosan, mint a galaktikák.
Versek
Szervác József Ima ciklus